উদ্ভূত পরিস্থিতিতে প্রধান নির্বাচক মিনহাজুল আবেদীন নান্নু ও কোচ হাথুরাসিংহের সঙ্গে রবিবার দুপুরে বিসিবিতে নিজের কার্যালয়ে বৈঠকে বসেছিলেন বোর্ড প্রেসিডেন্ট নাজমুল হাসান পাপন। বৈঠক শেষ হয় বিকালে। মূলত মুমিনুলকে দলে ফেরাতেই প্রধান নির্বাচক ও কোচকে নিজের কার্যালয়ে ডেকেছিলেন বোর্ড প্রেসিডেন্ট নাজমুল হাসান পাপন। বৈঠকের পরই মুমিনুলকে দলে ফেরানোর ঘোষণা দেয় বিসিবি।